Rikunarita-ORG/Wikinium huggingface dataset:
# सौर विकिरण

**सौर विकिरण** विद्युत चुम्बकीय विकिरण होता है जो सूर्य से ऊष्मा या प्रकाश के रूप में प्राप्त होता है। यह एक प्रकार की ऊर्जा होती है। **सूर्याताप** पृथ्वी की समतल सतह पर प्रति इकाई क्षेत्र पर प्राप्त ऊर्जा यानी सौर विकिरण है। सौर विकिरण का लगभग आधा भाग दृश्य विकिरण के रूप में रहता है , शेष आधा भाग अवरक्त तथा अवरक्त विकिरण के आसपास के विकिरणों के रूप में रहता है।

## सन्दर्भ
# अंतरतारकीय बादल

लगून नॅब्युला की सैर करिए - यह एक अंतरतारकीय बादल है
खगोलशास्त्र में **अंतरतारकीय बादल** अंतरतारकीय माध्यम (इन्टरस्टॅलर स्पेस) में स्थित ऐसे बादल को कहते हैं जहाँ गैस, प्लाज़्मा और धूल का जमावड़ा हो। वैसे तो अंतरतारकीय माध्यम के व्योम में कुछ-कुछ कण, अणु और परमाणु तो होते ही हैं, लेकिन अंतरतारकीय बादल ऐसा क्षेत्र होता है जहाँ इन चीज़ों का घनत्व अंतरतारकीय व्योम के औसत घनत्व से ज़्यादा हो। इन बादलों के घनत्व, तापमान और आकार के अनुसार इन बादलों में मौजूद हाइड्रोजन (जो ब्रह्माण्ड का सब से अधिक मात्रा में मिलने वाला मूल तत्त्व है) या तो साधारण परमाणुओं के रूप में हो सकता है, आयनीकृत (आयोनाइज़्ड) प्लाज़्मा के रूप में हो सकता है या फिर अणुओं के रूप में हो सकता है। साधारण परमाणुओं वाले बादल को "एच १" (H I) क्षेत्र, प्लाज़्मा वाले बादल को "एच २" (H 2) क्षेत्र और अणुओं वाले बादल को "आणविक बादल" (मॉलॅक्यूलर क्लाउड) कहते हैं। परमाणुओं और प्लाज़्मा वाले बादलों को "छितरे" बादल भी बुलाया जाता है जबकि आणविक बादलों को "घने बादल" भी कहते हैं।

## अन्य भाषाओँ में

"अंतरतारकीय बादल" को अंग्रेज़ी में "इन्टरस्टॅलर क्लाउड" (interstellar cloud) कहते हैं।

## इन्हें भी देखें

* आणविक बादल
* खगोलीय धूल
* अंतरतारकीय माध्यम
* खगोलशास्त्र से संबंधित शब्दावली
# अयनांत

| अयनांत , विषुवों के समय UTC, मकर संक्रांति का समय IST |
| --- |
| वर्ष | विषुव मार्च | अयनांत जून | विषुव सितंबर | अयनांत दिसंबर | मकर संक्रांति जनवरी |
| दिन | समय | दिन | समय | दिन | समय | दिन | समय | दिन | समय |
| 2021 | 20 | 09:37 | 21 | 03:32 | 22 | 19:21 | 21 | 15:59 | 14 | 08:14 |
| 2022 | 20 | 15:33 | 21 | 09:14 | 23 | 01:04 | 21 | 21:48 | 14 | 14:28 |
| 2023 | 20 | 21:25 | 21 | 14:58 | 23 | 06:50 | 22 | 03:28 | 14 | 20:43 |
| 2024 | 20 | 03:07 | 20 | 20:51 | 22 | 12:44 | 21 | 09:20 | 15 | 02:42 |
| 2025 | 20 | 09:02 | 21 | 02:42 | 22 | 18:20 | 21 | 15:03 | 14 | 08:54 |
| 2026 | 20 | 14:46 | 21 | 08:25 | 23 | 00:06 | 21 | 20:50 | 14 | 15:05 |
| 2027 | 20 | 20:25 | 21 | 14:11 | 23 | 06:02 | 22 | 02:43 | 14 | 21:09 |
| 2028 | 20 | 02:17 | 20 | 20:02 | 22 | 11:45 | 21 | 08:20 | 15 | 03:22 |
| 2029 | 20 | 08:01 | 21 | 01:48 | 22 | 17:37 | 21 | 14:14 | 14 | 09:25 |
| 2030 | 20 | 13:51 | 21 | 07:31 | 22 | 23:27 | 21 | 20:09 | 14 | 15:33 |

उत्तरी गोलार्द्ध में उत्तर अयनांत
**अयनांत / अयनान्त** (अंग्रेज़ी:*सोलस्टिस*) एक खगोलीय घटना है जो वर्ष में दो बार घटित होती है जब सूर्य खगोलीय गोले में खगोलीय विषुवत वृत्त के सापेक्ष अपनी उच्चतम अथवा निम्नतम अवस्था में भ्रमण करता है। विषुव और अयनान्त मिलकर एक ऋतु का निर्माण करते हैं। विभिन्न सभ्यताओं में अयनान्त को ग्रीष्मकाल और शीतकाल की शुरुआत अथवा मध्य बिन्दु माना जाता है।

21 जून को जब सूर्य जब उत्तरी चरम बिंदु पर होता है , इसे उत्तर अयनान्त कहते हैं। इस समय उत्तरी गोलार्ध में सर्वाधिक लम्बे दिन होते हैं और ग्रीष्म ऋतु होती है जबकि दक्षिणी गोलार्ध में इसके विपरीत सर्वाधिक छोटे दिन होते हैं और शीत ऋतु का समय होता है। २१ दिसंबर को जब सूर्य मकर रेखा के ठीक ऊपर होता है उसे दक्षिण अयनांत कहते हैं। दक्षिण अयनांत के बात सूर्य उत्तर की और गमन करता प्रतीत होता है , इसे उत्तरायण कहते हैं। उत्तर अयनांत के बाद सूर्य दक्षिण की और गमन करता प्रतीत होता है , उसे दक्षिणायन कहते हैं।

इनका भ्रम संक्रांति से नहीं होना चाहिए। संक्रांति सूर्य के किसी राशि में प्रवेश करने का समय है। मकर संक्रांति १४ या १५ जनवरी को होती है , २१ दिसंबर को नहीं।

मार्च और सितम्बर में जब दिन और रात्रि दोनों १२-१२ घण्टों के होते हैं तब उसे विषुवदिन कहते हैं.

## इन्हें भी देखें

* दक्षिण अयनांत
* उत्तरायण,
* दक्षिणायन,
* अन्तर्राष्ट्रीय तिथि रेखा

## सन्दर्भ

## बाहरी कड़ियाँ

* वर्ष का सबसे लंबा दिन: सोलस्टिस
# बृहस्पति के प्राकृतिक उपग्रह

बृहस्पति के चार सब से बड़े उपग्रह, जिन्हें गैलिलीयाई चन्द्रमा भी कहा जाता है - (बाएँ से दाएँ) आयो, यूरोपा, गैनिमीड और कलिस्टो
हमारे सौर मण्डल के पाँचवे ग्रह बृहस्पति के 12 ज्ञात उपग्रह हैं जिनकी परिक्रमा की कक्षाएँ परखी जा चुकी हैं और स्थाई पायी गयी हैं। यह संख्या सौर मण्डल के किसी भी अन्य ग्रह से अधिक है। इन उपग्रहों में से चार चन्द्रमा काफी बड़े आकार के हैं - गैनिमीड, कलिस्टो, आयो और यूरोपा। इनकी खोज गैलीलियो गैलिली ने सन् 1610 में की थी इसलिए इन चारों को बृहस्पति के गैलिलीयाई चन्द्रमा भी कहा जाता है। यह चार पहले उपग्रह थे जो पृथ्वी से अन्य किसी ग्रह की परिक्रमा करते पाए गए थे। इन चारों का व्यास (डायामीटर) 3,100 कि॰मी॰ से अधिक है। बृहस्पति के बाक़ी किसी भी उपग्रह का व्यास 250 कि॰मी॰ से अधिक नहीं और अधिकतर तो 5 कि॰मी॰ से भी कम का व्यास रखते है।

## इन्हें भी देखें

* बृहस्पति (ग्रह)
* प्राकृतिक उपग्रह
* गैनिमीड (उपग्रह)
* कलिस्टो (उपग्रह)
* आयो (उपग्रह)
* यूरोपा (उपग्रह)l

## सन्दर्भ
# हैलोएल्केन

टेट्राफ्लोरोईथेन (एक हैलोएल्केन) एक पानीदार तरल होता है, जो सामान्य तापमान के नीचे भी उबलने लगता है। इसका उत्पादन कैन्ड वायु से किया जा सकता है
**हैलोएल्केन** (जिन्हें एल्काइल हैलाइड भी कहते हैं) उन अकार्बनिक यौगिक समूह का नाम होता है जिसमें मीथेन, ईथेन इत्यादि जैसे एल्केन्स में एक या अधिक हैलोजन अणु, जैसे क्लोरीन, ब्रोमीन, आयोडीन अथवा फ्लोरीन आदि जुड़ कर उनसे कार्बनिक हैलाइड बनाते हैं।

## सन्दर्भ
# प्लाज़्मा (भौतिकी)

प्लाज्मा दीप
भौतिकी और रसायन शास्त्र में, **प्लाज्मा** आंशिक रूप से आयनीकृत एक गैस है, जिसमें इलेक्ट्रॉनों का एक निश्चित अनुपात किसी परमाणु या अणु के साथ बंधे होने के बजाय स्वतंत्र होता है। प्लाज्मा में धनावेश और ऋणावेश की स्वतंत्र रूप से गमन करने की क्षमता प्लाज्मा को विद्युत चालक बनाती है जिसके परिणामस्वरूप यह दृढ़ता से विद्युत चुम्बकीय क्षेत्रों से प्रतिक्रिया कर पाता है।

प्लाज्मा के गुण ठोस, द्रव या गैस के गुणों से काफी विपरीत हैं और इसलिए इसे पदार्थ की एक भिन्न अवस्था माना जाता है। प्लाज्मा आमतौर पर, एक तटस्थ-गैस के बादलों का रूप ले लेता है, जैसे सितारों में। गैस की तरह प्लाज्मा का कोई निश्चित आकार या निश्चित आयतन नहीं होता जब तक इसे किसी पात्र में बंद न कर दिया जाए लेकिन गैस के विपरीत किसी चुंबकीय क्षेत्र के प्रभाव में यह एक फिलामेंट, पुंज या दोहरी परत जैसी संरचनाओं का निर्माण करता है।

प्लाज़्मा ग्लोब एक सजावटी वस्तु होती है, जिसमें एक कांच के गोले में कई गैसों के मिश्रण में इलेक्ट्रोड द्वारा गोले तक कई रंगों की किरणें चलती दिखाई देती हैं।
प्लाज्मा की पहचान सबसे पहले एक क्रूक्स नली में १८७९ मे **सर विलियम क्रूक्स** द्वारा की गई थी उन्होंने इसे “चमकते पदार्थ” का नाम दिया था। क्रूक्स नली की प्रकृति "कैथोड रे" की पहचान इसके बाद ब्रिटिश भौतिक विज्ञानी सर जे जे थॉमसन द्वारा १८९७ में द्वारा की गयी। १९२८ में **इरविंग लैंगम्युइर** ने इसे प्लाज्मा नाम दिया, शायद इसने उन्हें रक्त प्लाविका (प्लाज्मा) की याद दिलाई थी।

## प्लाज्मा के पैरामीटरों की परास (Ranges)

प्लाज्मा के पैरामीटरों के परिमाण की कोटि में बहुत अन्तर हो सकता है। इसलिये निम्नलिखित सारणी में केवल परम्परागत परमाणवीय प्लाज्मा (conventional atomic plasmas) के पैरामीटरों के मान दिये गये हैं।

**प्लाज्मा की परास**. घनत्व उपर की ओर बढ़ रहा है; ताप दाहिनी ओर बढ़ रहा है। किसी धातु में विद्यमान मुक्त एलेक्ट्रानों को एलेक्ट्रान प्लाज्मा के रूप में समझा जा सकता है।

|  | प्लाज्मा के पैरामीटरों की सामान्य परास: परिमाण की कोटि |
| --- | --- |
| गुणधर्म | टेरेस्टियल प्लाज्मा | ब्रह्माण्डीय (Cosmic) प्लाज्मा |
| **आकार** (मी में) | 10−6 m (प्रयोगशालीय प्लाज्मा) से 102 m (तड़ित) (~8 कोटि) | 10−6 m (spacecraft sheath) to 1025 m (intergalactic nebula) (~31 OOM) |
| **जीवनकाल** (सेकेण्ड में) | 10−12 s (लेजर-जनित प्लाज्मा) से 107 s (fluorescent lights) (~19 OOM) | 101 s (solar flares) to 1017 s (intergalactic plasma) (~16 OOM) |
| **घनत्व** (कण/घन मी में) | 107 m−3 to 1032 m−3 (inertial confinement plasma) | 1 m−3 (intergalactic medium) to 1030 m−3 (stellar core) |
| **तापमान** (केल्विन में) | ~0 K (crystalline non-neutral plasma) to 108 K (magnetic fusion plasma) | 102 K (aurora) to 107 K (solar core) |
| **चुम्बकीय क्षेत्र** (टेस्ला में) | 10−4 T (lab plasma) to 103 T (pulsed-power plasma) | 10−12 T (intergalactic medium) to 1011 T (near neutron stars) |

## इन्हें भी देखें

* प्लाज्मा अनुसंधान संस्थान
* टोकामाक

## सन्दर्भ